text: 13-årig udsat for røveri - politiet søger vidner
  10 maj 2018 kl. 19.58
  En ukendt mand begik onsdag røveri mod en 13-årig dreng. Politiet søger vidner.
  Onsdag aften omkring klokken 22.15 blev en 13-årig dreng udsat for røveri i Haderslev på parkeringspladsen ved Teaterstien.
  Drengen blev truet til at udlevere sin pung af en ukendt mand.
  - Gerningsmanden truer drengen verbalt og tager fat i hans arm, og så tør drengen ikke andet end at udlevere pungen, siger vagtchef ved Syd- og Sønderjyllands Politi, Erik Lindholdt.
  Drengen kan ikke give signalement af manden, så politiet håber, at der har været vidner til episoden.
  - Det sker lige ved Haderslev Taxa, så der mulighed for, at en chauffør eller måske en kunde har set noget. Gerningsmanden slap kun afsted med småpenge, men det er selvfølgelig ikke acceptabelt, det han har gjort, siger vagtchefen.
  Syd- og Sønderjyllands Politi søger  kan kontaktes på 1-1-4.
  
  